VIDEO UPDATE Podul Francis Scott Key din Baltimore s-a prăbușit după ce a fost lovit de o navă / Mai multe mașini au căzut în râu
Podul Francis Scott Key din Baltimore, Maryland, s-a prăbușit marți după ce a fost lovit de un cargobot. Podul a fost închis circulației în urma unui "incident", a precizat Autoritatea de transport din Maryland pe contul său de Twitter, potrivit postului american ABC, citat de BFM TV.
Accidentul a fost confirmat de Matthew West, subofițer de primă clasă al Pazei de Coastă din Baltimore, pentru New York Times. El nu a precizat tipul de navă și nici momentul în care aceasta a lovit podul. Amploarea pagubelor nu este clară la acest moment.
În mai multe videoclipuri postate pe rețelele de socializare se poate observa că o parte foarte mare din impresionanta structură metalică, inaugurată în 1977, s-a prăbușit în râul Patapsco.
— Hayward Jablomi (@HaywerdJablomi) March 26, 2024
Currently, numerous agencies, including the Coast Guard and fire department have just declared a mass casualty incident as… pic.twitter.com/wvOTOVbvHE
— R A W S A L E R T S (@rawsalerts) March 26, 2024
Kevin Cartwright, directorul de comunicare al Departamentului de Pompieri din orașul Baltimore, a confirmat pentru BBC că podul a fost lovit de "un vas mare", ceea ce a dus la prăbușirea acestuia în râul Patapsco.
El a adăugat că "până la șapte persoane și mai multe vehicule" au căzut în râu.
În prezent, are loc o operațiune de salvare în curs de desfășurare condusă de Departamentul de Pompieri, care colaborează cu paza de coastă americană și cu alte agenții din Maryland.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank